**กิตติกรรมประกาศ**

วิทยานิพนธ์ เรื่อง การพัฒนากิจกรรมการเรียนรู้เชิงรุกวิชาคณิตศาสตร์พาณิชยกรรม ระดับประกาศนียบัตรวิชาชีพ ชั้นปีที่ 1 ฉบับนี้สำเร็จลุล่วงไปได้ด้วยดี โดยได้รับคำแนะนำ ชี้แนะ ช่วยเหลือ สนับสนุน และให้ข้อคิดเห็นที่เป็นประโยชน์แก่ผู้วิจัย จาก ผู้ช่วยศาสตราจารย์   
ว่าที่ร้อยโท ดร.ณัฏฐชัย จันทชุม และ ผู้ช่วยศาสตราจารย์ ดร.สมาน เอกพิมพ์ อาจารย์ที่ปรึกษาร่วม ผู้วิจัยขอกราบขอบพระคุณอย่างสูงมา ณ ที่นี้

ขอกราบขอบพระคุณ ผู้ช่วยศาสตราจารย์ ดร.อรุณี จันศิลา และ อาจารย์ ดร.มนตรี   
วงษ์สะพาน คณะกรรมการสอบวิทยานิพนธ์ ที่ให้คำปรึกษา ชี้แนะ แนะนำ ตรวจสอบและแก้ไขข้อบกพร่องต่าง ๆ ของวิทยานิพนธ์ให้ถูกต้อง สมบูรณ์ยิ่งขึ้น

ขอกราบขอบพระคุณ ผู้เชี่ยวชาญทุก ๆ ท่าน และผู้มีส่วนร่วม ที่ได้กรุณาให้คำแนะนำ ตรวจสอบ และแก้ไขเครื่องมือวิจัยให้มีความถูกต้อง

ขอกราบขอบพระคุณ ผู้อำนวยการ คณะผู้บริหาร ครู บุคลากร ขอบใจนักเรียนระดับประกาศนียบัตรวิชาชีพ ชั้นปีที่ 1 วิทยาลัยอาชีวศึกษามหาสารคาม ในการอำนวยความสะดวก ให้ความช่วยเหลือ คำแนะนำ และสละเวลาในการเก็บข้อมูลวิจัย การทดลองใช้เครื่องมือวิจัย การหาคุณภาพเครื่องมือวิจัย ตลอดจนการทดลองใช้แผนการจัดการเรียนรู้ จนทำให้วิจัยเล่มนี้ สำเร็จลุล่วงได้ด้วยดี

ขอกราบขอบพระคุณคณาจารย์ทุกท่าน ที่ให้ความรู้และประสบการณ์อันมีคุณค่ายิ่งในการศึกษาระดับปริญญาโท ผู้วิจัยซาบซึ้งในพระคุณและเมตตาจิตของท่านเป็นอย่างสูง และขอขอบพระคุณเพื่อนนักศึกษาปริญญาโท สาขาหลักสูตรและการเรียนการสอนทุกท่านที่ให้การสนับสนุนและเป็นกำลังใจสำหรับการทำวิทยานิพนธ์ครั้งนี้ด้วยดีตลอดมา

คุณค่าอันพึงได้รับจากวิทยานิพนธ์ฉบับนี้ ขอมอบเป็นเครื่องสักการะบูชาคุณบุพการี  
ผู้ให้กำเนิด ที่ท่านได้ให้ชีวิต สติปัญญา ความเข้มแข็งทั้งกายและใจ รวมทั้งคุณบูรพาจารย์   
ที่ให้ความรู้จนผู้วิจัยสำเร็จได้ในวันนี้

### นางสาวจารุวรรณ รัตนกาสาว์